L-aħħar jum ta' l-2005 li se nqattgħu Malta...L-aħħar jum qabel ma nitlaq lejn il-foresti bojod u l-muntanji jgħumu fis-sħab...L-aħħar jum f'din il-kamra mimlija kotba u foga tfuħ ta' l-i Skandinavik Softly Aromatic ... L-aħħar jumĦames snin ilu... l-aħħar darba li rajtek, ma. Biża' Min bħali jitwerwer mill-ajru jrid jara x'jagħmel malli jsib ruħu f'żaqq għasfur għasfur kbir tat-tip Airbus. Naf min jintefa' jixrob il- Bells ; naf lil xiħadd ieħor li jipprova jintilef fin- numri ; jew qabel jitla' dak it-taraġ għoli jibla' waħda ħa joqgħod kwiet. Jien noqgħod inqatta' qalbi biċċa biċċa għax xejn ma jaħdem fuqi. S'issa qiegħed nippjana biex nintilef f'dawn il-paġni , imma mill-banda l-oħra lanqas irrid noqgħod inqalleb il-folji u ma nifhem xejn. Il-biża' mill-ajru jkiddni sew. Nibda nibża' mal-mument li nibda nippakkja l-bagalja.
L-aħħar jum